Aalborg Stiftstidende, 1839-06-29
En af de Ting, der i vor Tid synes at gaae en kraftig Reform, om ikke en fuldstændig Opløsning, imode, er det at industriel og commerciel Udvikling hæmmende Langsvæsen, der staaer i en saa aldeles Modstrid til de af Tiden adopterede frie Principer, som overalt meer og meere søge at bane sig Vei i de forskjellige Retninger, som Aanden betegner. J adskillige Lande (f. Ex. Preussen) er allerede al Laugs- og Corporations=Tvang aldeles ophævet, og, skjøndt enhver saadan gjennemgribende Forandring i det Bestaaende, som vedrører en talrig Classe af Statsborgere, altid er vanskelig og ofte mislig, saa kunne disse Betænkeligheder dog vistnok - som Algreen-Ussing for ikke længe siden i et offentligt Foredrag har yttret kun gjælde Haandværkslaugen, hvorimod, hvad de saakaldte Handelslaugangaaer, vistnok Enhver med den nævnte hæderlige Taler vil indrømme disses Skadelighed og Hensigtsløshed. Et saadant Handelslaug – saavidt os bekjendt, paa Helsingør nær, det eneste udenfor Kjøbenhavn – bestaaer siden 24de Marts 1750, da det af Kong Frederik den Femte erholdt fine Privilegier, her i Aalborg, uden at Nogen endnu har kunne forklare sig Nytten af denne Jndretning. Spørger man om dens Hensigt, da vil man vel let kunne indsee, at denne oprindeligt kun har været den, at beskytte Kjøbmændenne mod rivaliserende Concurrenter, en Tendents, der saaledes naturligviis kun kunde være til det Almenes Skade og der, som vi have erfaret af Laugets egne Medlemmer, endog kun vanskeligt lader sig overholde. Den Præparation, som den vordende Kjøbmand erholder ved de befalede Laugs-Examina for "Karle" og for den egentlige Ret til at kjøbslaae og handle, vil vistnok ogsaa Enhver indsee, aldeles ingen Garantie yder for at den Paagjældende forstaaer at røgte sin Dont. Handels-Jndsigten er den, der fremfor alle er reen praktisk, og, skjøndt vel ogsaa denne praktiske Dygtighed maa grundes paa eller forenes med theoretisk Veiledning, saa er denne dog af den Beskaffenhed, at ingen egentlig Examens-Prøve herpaa kan aflægges. At et ungt Menneske har opnaaet fornøden Færdighed i Reguladetri og Kjæderegning samt i den Varekundskab, der erhverves ved kun en kort Tid at have staaet i en Boutik, godtgjør vist neppe hans Dogtighed og Qvalification til at gjøre Handelsforretninger, især i de mindre Stæder, hvor disse ikke indskrænke sig til enkelte Fag. Da tilmed, som yttret, den Handlende i Aalborg ikke er indskrænket til enkelte Fag og Handelslauget altsaa ikke som Handelslaugene i Kjøbenhavn danner en særskilt Corporation, der har at vaage over sine præclusive Rettigheder, viser Hensigtsløsheden af denne Jndretning sig end mere fremtrædende. Det vilde derfor vistnok, i en og alle Henseender, aldeles være i Tidens Aand og danne Opfyldelsen af et almindeligt Ønske, som vi end- og af mange af Laugets Medlemmer, ja selv af dets Embedsmænd eller Repræsentanter, have hørt udtale: at der androges paa en fuldstændig Opløsning af denne forældede Jndretning. Skulde man imidlertid, hvad Examen angaaer, eragte det fornødent, at en Slags Prøve, maaskee efter en forandret Norm, aflagdes af Enhver, der vil vinde Borgerskab som Kjøbmand, da vil det dog vistnok indrømmes, at den hidtil paa denne Exammen, efter nedarvet Skik, følgende varme Frokost gjerne uden Skade for Examen strax aldeles kunde bortfalde.